钦定古今图书集成/明伦汇编/交谊典/第076卷 > 《别诗集唐》贾云华
## 钦定古今图书集成/明伦汇编/交谊典/第076卷 > 《别诗集唐》贾云华

两行清泪语前流，千里佳期一夕休。倚柱寻思倍懊
恨，寂寥灯下不胜愁。

又

《相见难》时别亦难，寒潮惟待夕阳还。钿蝉金雁皆零
落，离别烟波伤玉颜。

又

倚阑无语倍伤情，乡思撩人拨不平。寂寞闲庭春又
晚，杏花零落过清明。

又

自从消瘦减容光，云雨巫山枉断肠。独宿孤房泪如
雨，《秋宵》只为一人长。

又

纱窗日落渐黄昏，春梦无心只似云。万里关山音信
断，将身何处更逢君。

又

真成薄命久寻思，宛转蛾眉能几时。汉水楚云千万
里，留君不住益凄其。